Všeobecné podmienky na poskytovanie verejnej elektronickej 
komunikačnej služby pripojenia do dátovej siete
("Podmienky")

1. Úvodné ustanovenia

1.1. Všeobecné podmienky poskytovania telekomunikačných služieb (ďalej len Všeobecné podmienky) upravujú podmienky, podľa ktorých spoločnosť Ivan Lörinčík – KIKLOP, ICO:41784634, (ďalej len Poskytovateľ) poskytuje Užívateľovi verejnú telekomunikačnú službu (ďalej iba VTS) na zmluvnom základe.
1.2. VTS poskytuje Poskytovateľ v týchto oblastiach: Zriadenie a poskytovanie prístupu do dátovej siete.

1.3. Súčasťou zmluvy sú Všeobecné podmienky pripojenia do dátovej siete poskytovateľa, s reklamačným poriadkom a aktuálny cenník služieb.
2. Aktivácia a podmienky poskytovania VTS

2.1. VTS bude Užívateľovi poskytovaná výlučne prostredníctvom technického vybavenia, spĺňajúce požiadavky osobitných technických predpisov (§ 42. Ods. 4c zákona 610) ktoré je homologované pre použitie v Slovenskej republike a vyhovuje príslušným technickým normám platným v Slovenskej republike a zároveň je odporúčané poskytovateľom.
2.2. Poskytovateľ vykoná aktiváciu VTS spravidla do 7 pracovných dní odo dňa uzavretia zmluvy, pokiaľ nie je v zmluve určená iná lehota. Táto lehota je orientačná a jej nedodržanie nespôsobuje vznik žiadnych nárokov Užívateľa voči Poskytovateľovi.
2.3. Pri užívaní VTS musí Užívateľ dodržiavať príslušné všeobecne záväzné právne normy platné v Slovenskej Republike a inštrukcie Poskytovateľa. Ak je užívanie VTS viazané na získanie príslušných povolení, je Užívateľ povinný si tieto povolenia včas zaobstarať a po celú dobu trvania zmluvy zaisťovať ich platnosť.
2.4. Poskytovateľ je oprávnený kedykoľvek aj bez písomného upozornenia prerušiť poskytovanie VTS alebo obmedziť jej rozsah z dôvodov porúch na sieti alebo na zariadení poskytujúcom vlastnú VTS alebo na zariadeniach iných operátorov.
2.5. V prípade vykonania kontroly, zmien alebo údržby technického vybavenia, alebo zmien spôsobu poskytovania VTS je Poskytovateľ oprávnený prerušiť poskytovanie VTS alebo obmedziť jej rozsah, pokiaľ o tom informoval vhodným spôsobom aspoň 3 hod. vopred.
2.6. Poskytovateľ je oprávnený zamedziť prístup Užívateľa k VTS, pokiaľ tento neplní riadne a včas svoju povinnosť platiť vyúčtovanú cenu za poskytnutú VTS alebo inú svoju zmluvnú povinnosť a nezjedná nápravu ani na základe ústnej alebo písomnej výzvy Poskytovateľa, v ktorej mu musí byť poskytnutá aspoň 7 dňová dodatočná lehota k splneniu porušovanej povinnosti. Za písomnú výzvu sa považuje aj zaslanie elektronického dokumentu formou elektronickej pošty na kontaktnú elektronickú poštovú adresu Užívateľa.
2.7. Spoločnosť Ivan Lörinčík - KIKLOP poskytuje pripojenie do dátovej siete SASNET  prostredníctvom programov  “NET40 alebo NET80“.

3. Cena, platobné a fakturačné podmienky

3.1. Užívateľ sa zaväzuje platiť za poskytované služby cenu vo výške podľa Cenníka služieb Poskytovateľa (ďalej len "Cenník") za podmienok stanovených v tomto článku (3).
3.2. Poskytovateľ je oprávnený kedykoľvek zmeniť ceny ním poskytovaných služieb. Zmeny cien s uvedením dátumu začiatku ich platnosti musia byť oznámené Užívateľovi písomne (prípadne faxom, elektronickou poštou alebo na www stránke Poskytovateľa) najmenej 45 dní vopred. Ak nebude Poskytovateľovi najmenej do 15 dní pred dátumom počiatku platnosti zmien doručené písomné prehlásenie Užívateľa o odstúpení od zmluvy, platí, že Užívateľ so zmenou súhlasí.
3.3. Vyúčtovanie ceny za služby bude uskutočňované na základe podmienok stanovených Zmluvou uzavretou medzi Poskytovateľom a Užívateľom. 
3.4.	V prípade neuhradenia ceny v lehote splatnosti je Poskytovateľ oprávnený účtovať Účastníkovi úrok z omeškania vo výške 2% z dlžnej  čiastky za každý začatý deň omeškania, ak nie je v Zmluve uvedené inak.
3.5.	V prípade nutného prerušenia poskytovania VTS zo strany Poskytovateľa z dôvodu meškania úhrad Účastníka viac ako 45 dní, je Poskytovateľ oprávnený Účastníkovi účtovať za opätovné poskytovanie VTS jednorazový poplatok vo výške 33 € (994, 158 Sk) vrátane DPH.
3.6.	Prípadné náklady spojené s vymáhaním pohľadávok uhradí v plnej miere Účastník VTS. (pozn.: body 3.4., 3.5 a 3.6. boli pridané z dôvodu vysokého počtu neplatičov)   

4. Podmienky uzatvorenia zmluvy

4.1. Zmluva sa uzatvára na dobu neurčitú počínajúc dňom podpisu zmluvy zo strany Poskytovateľa a Užívateľa alebo osoby splnomocnenej konať v mene Užívateľa.
4.2. Podmienkou podpísania zmluvy je, že Užívateľ musí splniť podmienky, za ktorých sú služby VTS poskytované a musí mať uhradené všetky doterajšie záväzky voči poskytovateľovi.
4.3. Poskytovateľ nie je povinný uzatvoriť zmluvu s Užívateľom, pokiaľ si tento nesplnil povinnosti v bodoch 4.1, 4.2.
4.4. Užívateľ sa zaväzuje, že bude bezodkladne informovať Poskytovateľa o vzniku skutočností, ktoré by mohli ovplyvniť platnosť zmluvy alebo z nej vyplývajúcich záväzkov.

5. Trvanie zmluvy a ukončenie zmluvy

5.1. Zmluva môže byť ukončená písomnou dohodou zmluvných strán, a to dňom uvedeným v dohode.
5.2. Zmluvné strany sú oprávnené odstúpiť od tejto zmluvy z dôvodov výslovne v nej uvedených ako aj v iných ustanoveniach týchto všeobecných podmienok a z ďalších dôležitých dôvodov, za ktoré sa považuje najmä: 
vyhlásenie konkurzu na majetok druhej zmluvnej strany alebo zamietnutie návrhu na vyhlásenie konkurzu pre nedostatok majetku; porušenie povinnosti Užívateľa riadne a včas platiť vyúčtovanú cenu za poskytnutú VTS alebo plniť ďalšie zmluvné povinnosti, pokiaľ Užívateľ nevykonal nápravu ani do nasledovného fakturačného obdobia od doručenia výzvy Poskytovateľa v zmysle bodu 2.6 týchto všeobecných podmienok, odstúpenie od zmluvy je za týchto podmienok Poskytovateľom možné najskôr 45 dní od nezaplatenia za poskytovanú službu;
5.3. Odstúpenie od zmluvy je účinné okamihom doručenia písomného prehlásenia o odstúpení druhej zmluvnej strany.
5.4. Zmluvné strany sú oprávnené zmluvu kedykoľvek vypovedať s jednomesačnou výpovednou lehotou, ktorá začína plynúť od prvého dňa kalendárneho mesiaca nasledujúceho po doručení výpovede druhej zmluvnej strany, ak nie je v zmluve uvedené inak.

6. Postup pri prevode práv a záväzkov zo zmluvy

6.1. Poskytovateľ je oprávnený previesť všetky práva a záväzky vyplývajúce zo zmluvy alebo ich časť v prospech tretej strany.
6.2. Zmluva o poskytovaní VTS je záväzná pre zmluvné strany ako aj ich prípadných univerzálnych právnych nástupcov alebo oprávnených nadobúdateľov práv a povinností.

7. Kvalita, rýchlosť a úroveň poskytovanej služby, obmedzenia služby

     7.1. Úroveň a kvalitu služby, jej rýchlosť, časovú dostupnosť, a ostatné parametre je Poskytovateľ povinný zabezpečovať a dodržiavať na Rozhraní.     Poskytovateľ nezodpovedá za nedostupnosť, nekvalitu alebo nedosiahnutie parametrov služby, zapríčinené Koncovým zariadením, vedením od Rozhrania ku Koncovému zariadeniu, alebo nastavením Koncového zariadenia.
     7.2. Poskytovateľ nenesie zodpovednosť za Koncové zariadenie, ani za dáta, prenášané prostredníctvom siete Poskytovateľa alebo siete Internet.
     7.3. Poskytovateľ nezodpovedá za nedostupnosť, nekvalitu alebo nedosiahnutie parametrov služby, ktoré nastalo v
dôsledku vyššej moci, živelnej pohromy, neoprávneného zásahu do prevádzky siete a služieb, alebo z rozhodnutia štátnej moci.
     7.4. Ak Poskytovateľ na sieti a službe uplatňuje postupy zamerané na meranie a riadenie prevádzky, s cieľom predchádzať tomu, aby sa naplnila alebo presiahla kapacita sieťového pripojenia, je povinný zverejňovať tieto informácie prostredníctvom svojho Webového sídla s cieľom transparentného informovania záujemcu a Účastníka o podrobnostiach služby a o tom, ako by tieto postupy mohli vplývať na kvalitu služieb.
     7.5. Ak Poskytovateľ vydá pravidlá pre využívanie služby, Účastník je povinný tieto pravidlá rešpektovať a neužívať službu spôsobom, ktorý týmto pravidlám odporuje. Takéto používanie služby je považované za jej zneužívanie.
     7.6. Ak nie je v Zmluve stanovené inak, Účastník je oprávnený využívať službu iba pre vlastnú potrebu a pre potrebu
blízkych osôb a nie je oprávnený ju bezodplatne alebo za odplatu poskytnúť inej osobe, ani prostredníctvom nej poskytovať elektronickú komunikačnú službu inej osobe. Porušenie tohto ustanovenia je považované za zneužívanie služby. 
     7.7. Účastník je povinný službu využívať v súlade s platnými
predpismi; napríklad zákonom č. 185/2015 Z. z. Autorský zákon v znení neskorších predpisov. 
     7.8. Pre službu Poskytovateľ zaručuje, že bude dostupná a
využiteľná minimálne počas takej časti zúčtovacieho obdobia, ako pre službu stanovené v Zmluve alebo jej súčastiach pod názvom Časová dostupnosť. Ak nie
Časová dostupnosť v Zmluve alebo jej súčastiach stanovená, jej hodnota je 90%. Ak v priebehu zúčtovacieho obdobia nie je dosiahnutá Časová dostupnosť v
stanovenom rozsahu, Účastník má právo na vrátenie pomernej časti ceny služby, v takej výške, v akej nebola dosiahnutá Časová dostupnosť. Toto právo musí Účastník uplatniť v reklamačnom konaní v lehote a spôsobom, ktoré upravuje reklamačný poriadok, inak toto právo zaniká. 
     7.9. Ak je pripojenie realizované na rádiovom rozhraní vo frekvenčnom pásme dostupnom pre využívanie na základe Všeobecného povolenia (tzv. voľné alebo nelicencované pásmo), Poskytovateľ nezodpovedá za prípadné zníženie kvality alebo dostupnosti služby v dôsledku škodlivého rušenia v príslušnom frekvenčnom pásme; práva
Účastníka týmto nie sú dotknuté. 
     7.10.Rýchlosť komunikácie voči koncovým bodom v internete je závislá od rýchlosti pripojenia týchto koncových bodov k
internetu, ich aktuálnej zaťaženosti, stratovosti paketov a sieťovej latencie. Za nedosiahnutie rýchlosti voči koncovým bodom v internete preto Poskytovateľ
nezodpovedá. Poskytovateľ zodpovedá za dodržanie rýchlosti v rámci svojej siete a v rámci prepojenia na národný internetový uzol - slovenské peeringové centrum SIX v Bratislave. 
      7.11.Poskytovateľ je povinný poskytovať službu v súlade s Nariadením Európskeho parlamentu a Rady (EÚ) 2015/2120 z 25. novembra 2015, ktorým sa ustanovujú opatrenia týkajúce sa prístupu k otvorenému internetu (ďalej len „Nariadenie“) s cieľom zabezpečiť Účastníkovi
prístup k otvorenému internetu. 
     7.12.Ak Poskytovateľ v súlade s Nariadením uplatní opatrenia na riadenie prevádzky, ktoré by mohli vplývať na kvalitu
služieb prístupu k internetu, je povinný o tom Účastníka informovať. Poskytovateľ neuplatní opatrenia na riadenie prevádzky, ktoré by mohli negatívne vplývať na súkromie koncových užívateľov a na ochranu ich osobných údajov.
     7.13.Poskytovateľ môže ako súčasť služby alebo ako doplnkovú službu poskytovať technický prostriedok na blokovanie nežiadúcej a potenciálne rizikovej komunikácie v internete (tzv. firewall), ktorý v súlade so svojim určením bráni komunikácii s niektorými koncovými bodmi v internete a/alebo bráni využívaniu niektorých komunikačných portov a protokolov v internete. Ak Poskytovateľ takúto službu Účastníkovi poskytuje, na žiadosť Účastníka je povinný takúto službu deaktivovať a poskytovať Účastníkovi prístup do internetu bez uvedených blokovaní.
     7.14.Údaje o rýchlostiach služby pripojenia k internetu majú nasledujúci význam: a) Proklamovaná rýchlosť je rýchlosť, ktorú Poskytovateľ
používa vo svojich komerčných komunikáciách, vrátane inzerovania a marketingu v súvislosti s propagovaním ponúk služieb prístupu k internetu, a vrátane uvádzania parametrov služieb v Cenníku (Tarife) a Zmluve. Ak nie je pri údaji o rýchlosti pripojenia jednoznačne uvedené, o akú rýchlosť sa jedná, ide o Proklamovanú rýchlosť. Ak nie je stanovené inak, Proklamovaná rýchlosť je totožná s Maximálnou rýchlosťou. b) Maximálna rýchlosť je rýchlosť, ktorú Účastník môže očakávať, že ju bude mať k dispozícii pri prístupe k službe minimálne raz denne, a to v čase od 00:00 hod. do 24:00 hod.
c) Bežne dostupná rýchlosť je rýchlosť, ktorú bude mať Účastník k dispozícii 1.pri pripojeniach s garantovanými parametrami  na úrovni minimálne 90% z Maximálnej rýchlosti počas minimálne 90% z každého súvislého 4-hodinového intervalu, 2.pri ostatných pripojeniach - na úrovni minimálne 60% z Maximálnej rýchlosti počas minimálne 60% z každého súvislého 24-hodinového intervalu. d ) Minimálna rýchlosť je rýchlosť, ktorá je:
1.pri pripojeniach s garantovanými parametrami  80% z Maximálnej rýchlosti, 2.pri ostatných pripojeniach - 20% z Maximálnej rýchlosti.
     7.15.Pri poskytovaní služby môže dochádzať k odchýlkam od Proklamovanej rýchlosti. Pokiaľ služba dosahuje Maximálnu rýchlosť, Bežne dostupnú rýchlosť a Minimálnu rýchlosť, nejedná sa o vadu Služby. Účastník by mal možnosť odchýlky od Proklamovanej rýchlosti zohľadniť pri výbere služby a zvoliť si takú službu, pri ktorej povolená odchýlka od Proklamovanej rýchlosti nebude predstavovať prekážku pre využívanie a poskytovanie aplikácií a služieb prostredníctvom služby. 
     7.16.Poskytovateľ Účastníka týmto informuje, že v prípade zníženia rýchlosti služby: a) na prenesenie súborov a načítanie webových stránok bude potrebný dlhší čas, b) pri streamovacích video službách môže byť znížená kvalita videa, prenos môže byť prerušovaný či inak sťažený, c) funkčnosť špeciálnych aplikácií a služieb, vyžadujúcich určitú rýchlosť pripojenia, môže byť obmedzená.
     7.17.V prípade, ak služba obsahuje obmedzený objem dát, po jeho prenesení môže v závislosti od charakteru služby dôjsť k zníženiu rýchlosti služby alebo k obmedzeniu prístupu k internetu prostredníctvom služby. K obnoveniu rýchlosti služby alebo obnoveniu prístupu k internetu prostredníctvom služby dôjde automaticky po uplynutí stanovenej doby, alebo ak je to pre službu podporované, zaplatením príslušného poplatku.
     7.18.Ak bude Účastník súčasne so službou pripojenia k internetu využívať inú službu pripojenia, ktorú poskytuje Poskytovateľ a ktorá je optimalizovaná pre špecifický obsah, aplikácie alebo služby, táto iná služba nesmie v praxi vplývať na službu pripojenia k internetu poskytovanú Účastníkovi a ovplyvňovať jej kvalitu a parametre, ak nie je dohodnuté inak. 
     7.19.V prípade významných, nepretržitých alebo pravidelne sa opakujúcich nezrovnalostí medzi skutočnou výkonnosťou (rýchlosťou alebo inými parametrami) služby a výkonnosťou uvádzanou Poskytovateľom, v prípade, ak sa jedná o Zmluvu uzatvorenú alebo obnovenú od 29. novembra 2015 a ak sa tieto skutočnosti konštatujú na základe monitorovacieho mechanizmu, má Účastník nárok na použitie nápravných prostriedkov – podania sťažnosti a podania reklamácie. Sťažnosť sa podáva Poskytovateľovi, a to spravidla elektronickou poštou alebo prostredníctvom
formulára v Zákazníckom portáli; odpoveď na sťažnosť zasiela Poskytovateľ Účastníkovi spravidla elektronickou poštou. Reklamácia sa podáva a vybavuje spôsobom podľa Reklamačného poriadku.

8. Príslušné právo a rozhodovanie sporov

     8.1. Príslušné právo
1. Pre právne vzťahy vyplývajúce zo Zmluvy a týchto Všeobecných podmienok platí právo Slovenskej republiky, a to aj v prípade, že Účastník je cudzinec alebo Služby Poskytovateľa boli poskytnuté na území iného štátu. 
2. Vzťahy medzi Účastníkom a Poskytovateľom, neupravené Zmluvou a Všeobecnými podmienkami, sa riadia platným znením Zákona č. 351/2011 Z.z. o elektronických komunikáciách a platným znením Zákona 513/1991 Z.z. Obchodný zákonník.
     8.2. Alternatívne riešenie sporov (§ 75 ZEK)
1. Ak Účastník, ktorý  je spotrebiteľom, nesúhlasí s výsledkom reklamácie Verejnej služby alebo so spôsobom jej vybavenia, môže po reklamačnom konaní predložiť spor s Poskytovateľom orgánom alternatívneho riešenia sporov podľa zákona č. 391/2015 Z. z. o alternatívnom riešení sporov.
2. Účastník má právo podať návrh na začatie alternatívneho riešenia sporu subjektu alternatívneho riešenia sporov, ak poskytovateľ na žiadosť podľa odseku 1 odpovedal zamietavo alebo na ňu neodpovedal do 30 dní odo dňa jej odoslania.
3. Návrh na začatie alternatívneho riešenia sporu obsahuje a) meno, priezvisko a elektronickú alebo poštovú adresu Účastníka, telefonický kontakt, ak ich má,
b) názov a sídlo Poskytovateľa, c) predmet sporu, d) odôvodnenie nespokojnosti s výsledkami reklamácie, e) návrh riešenia sporu, f) dátum, kedy sa účastník obrátil na poskytovateľa so žiadosťou o nápravu a informáciu, že pokus o vyriešenie sporu priamo s poskytovateľom bol bezvýsledný,
g) vyhlásenie o tom, že vo veci nebol zaslaný rovnaký návrh na začatie alternatívneho riešenia sporu inému subjektu alternatívneho riešenia sporov, nerozhodol vo veci súd alebo rozhodcovský súd, vo veci nebola uzavretá dohoda o mediácii ani nebolo vo veci ukončené alternatívne riešenie sporu spôsobom podľa §
20 ods. 1 písm. a) až e) zákona o alternatívnom riešení sporov.
4. K návrhu Účastník priloží doklady súvisiace s predmetom sporu, ktoré preukazujú skutočnosti uvedené v návrhu.
5. Návrh na začatie alternatívneho riešenia sporu možno podať v listinnej podobe, elektronickej podobe alebo ústne do zápisnice. Na podanie môže účastník využiť formulár, ktorého vzor je dostupný na webovom sídle Ministerstva hospodárstva SR a každého subjektu alternatívneho riešenia sporov.
6. Ak návrh na začatie alternatívneho riešenia sporu neobsahuje náležitosti podľa odseku 3 alebo, ak k nemu nie sú priložené doklady potrebne na jeho posúdenie, subjekt alternatívneho riešenia sporov bezodkladne informuje účastníka o tom, aké má návrh nedostatky, akým spôsobom majú byt odstránené a vyzve ho, aby neúplný nezrozumiteľný návrh doplnil v lehote, ktorá nesmie byt kratšia ako 15 dni. Subjekt alternatívneho riešenia sporov zároveň účastníka poučí o následkoch nedoplnenia návrhu v určenej lehote.
7. Priebeh alternatívneho riešenia sporov sa riadi zákonom č. 391/2015 Z.z. o alternatívnom riešení spotrebiteľských sporov.
   8.3. Súdne riešenie sporov
1. Zmluvné strany sa dohodli, že všetky spory, ktoré medzi nimi vzniknú zo vzťahov vzniknutých na základe tejto Zmluvy alebo súvisiacich s touto Zmluvou, vrátane sporov o platnosť, výklad a zánik tejto Zmluvy, predložia na rozhodnutie v rozhodcovskom konaní stálemu rozhodcovskému súdu, ktorý bude vybratý žalobcom zo zoznamu stálych rozhodcovských súdov, vedeného Ministerstvom spravodlivosti Slovenskej republiky. Týmto Strana 10 z 11 nie je dotknuté právo žalobcu obrátiť sa s návrhom na začatie konania na príslušný všeobecný súd Slovenskej republiky podľa zákona č. 160/2015 Z.z. Civilný sporový
poriadok v znení neskorších predpisov.
2. Zmluvné strany sa dohodli, že ustanovenia tohto bodu budú pre ne záväzné aj po ukončení platnosti Zmluvy.
3. Pri zasielaní písomností prostredníctvom pošty na adresu uvedenú v Zmluve, sa doporučené listové zásielky alebo zásielky s doručenkou považujú za doručené dňom skončenia odbernej lehoty, alebo ak prijímateľ odoprel prijatie zásielky, zásielka nebola na pošte vyzdvihnutá, alebo nebolo možné adresáta na uvedenej adrese zistiť a zásielku doručiť.

8.4. Mimosúdne riešenie sporov
1. Ak Účastník, ktorý nie  je spotrebiteľom, nesúhlasí s výsledkom reklamácie Verejnej služby alebo so spôsobom jej vybavenia, môže po reklamačnom konaní predložiť spor s Poskytovateľom orgánom mimosúdneho riešenia sporov podľa zákona § 37 zákona č. 250/2012 Z. z. o alternatívnom riešení sporov.
2. Účastník má právo podať návrh na začatie mimosúdneho riešenia sporu subjektu mimosúdneho riešenia sporov, ak poskytovateľ na žiadosť podľa odseku 1 odpovedal zamietavo alebo na ňu neodpovedal do 30 dní odo dňa jej odoslania.
3. Návrh na začatie mimosúdneho riešenia sporu obsahuje 
a) meno, priezvisko a adresu na doručovanie alebo aj emailovú adresu a telefonický kontakt, ak je účastníkom fyzická osoba,
b) obchodné meno, právnu formu, sídlo, identifikačné číslo a telefonický kontakt, ak je účastníkom právnická osoba,
c) názov a sídlo podniku, proti ktorému návrh smeruje,
d) predmet sporu,
e) odôvodnenie nesúhlasu s výsledkami reklamácie alebo so spôsobom jej vybavenia,
f) návrh riešenia sporu.

9. Technické vybavenie pre poskytovanie VTS 

9.1. V prípade potreby môže Poskytovateľ poskytnúť Užívateľovi technické vybavenie pre poskytovanie VTS (ďalej iba technické vybavenie) do užívania po dobu trvania platnosti zmluvy. Pričom ostáva technické vybavenie vo vlastníctve užívateľa aj po tejto dobe.
9.2. Od okamihu, kedy je Užívateľovi technické vybavenie Poskytovateľa dodané, začína plynúť zákonná záručná doba na zariadenie v trvaní 24 mesiacov Užívateľ nesie zodpovednosť za jeho stratu, odcudzenie, zničenie, poškodenie, znehodnotenie alebo zneužitie. 
9.3. Aj bez predchádzajúceho oznámenia je Poskytovateľ oprávnený vykonávať zásahy do technického vybavenia, či vymeniť celé technické vybavenie alebo jeho časť, ak to považuje za nutné pre riadne plnenie svojich zmluvných povinností.
9.4. Užívateľ je kedykoľvek povinný umožniť Poskytovateľovi, či ním určenej osobe vykonanie kontroly technického vybavenia za účelom zistenia jeho využívania.(kontrola funkčnosti, overenie stavu) 
9.5. Pokiaľ si Užívateľ zaobstaral technické vybavenie pre poskytovanie VTS inak ako prostredníctvom Poskytovateľa, zodpovedá za jeho homologizáciu pre použitie v Slovenskej republike a súčasne zodpovedá za akúkoľvek škodu vzniknutú v dôsledku porušenia tejto povinnosti. Poskytovateľ nie je povinný vykonávať zmeny, opravy či úpravy technického vybavenia Užívateľa a ma právo odmietnuť pripojiť do VTS Poskytovateľa iné ako Poskytovateľom odporúčané zariadenie.

10. Hlásenie porúch, termíny ich odstránenia

10.1. Poruchy na technickom zariadení alebo poruchy súvisiace s poskytovaním VTS, je Užívateľ povinný telefonicky, elektronickou poštou alebo písomne oznámiť na čísle: 0907 485 507, lorincik3@centrum.sk alebo osobne na adrese Javornícka 15, 97411 Banská Bystrica v pracovných dňoch .
10.2. Poskytovateľ vynaloží dostupné prostriedky a úsilie na odstránenie poruchy po obdržaní oznámenia, že táto porucha nastala. Lehota na odstránenie poruchy nebude dlhšia ako 48 hodín.
10.3. Náklady na odstránenie porúch, ktoré zavinil Užívateľ, či osoby, ktorým umožnil užívať technické vybavenie pre poskytovanie VTS, sa Užívateľ zaväzuje uhradiť do 15 dní od doručenia ich písomného vyúčtovania formou faktúry. 

11. Zodpovednosť za chyby 

11.1. Za chyby poskytovanej služby, ktoré majú technický alebo prevádzkový charakter, zodpovedá Poskytovateľ len v prípade, že boli spôsobené zavineným porušením jeho povinností. Poskytovateľ nezodpovedá najmä za chyby poskytovanej služby, ktoré boli spôsobené:
•	chybami či nevhodnosťou technického vybavenia Užívateľa,
•	nesprávnym postupom Užívateľa pri užívaní technického vybavenia alebo vlastnej VTS,
•	poškodením alebo zásahom Užívateľa do technického vybavenia alebo poskytovania VTS,
•	porušením zmluvných povinností alebo povinností vyplývajúcich pre Užívateľa zo všeobecne záväzných právnych noriem
11.2. Užívateľ upovedomí o technických alebo prevádzkových chybách VTS Poskytovateľa doporučeným listom. Poskytovateľ je povinný odstrániť chyby v lehote primeranej jej rozsahu a závažnosti.
11.3. Po dobu, kedy Užívateľ nemohol pre chyby VTS, za ktorú zodpovedá Poskytovateľ, túto VTS užívať, najskôr však 48 hodín odo dňa preukázateľného odoslania oznámenia o chybe, nie je Užívateľ povinný platiť cenu VTS. Ak môže Užívateľ VTS využívať len čiastočne, poskytne mu Poskytovateľ primeranú zľavu z ceny. Na základe dohody so Užívateľom je Poskytovateľ oprávnený zaistiť poskytovanie VTS náhradným spôsobom.
11.3. Poskytovateľ nie je povinný nahradiť Užívateľovi VTS škodu, ktorá mu vznikla v dôsledku neposkytnutia VTS alebo jeho chybného poskytnutia.

12. Reklamácie

12.1. Užívateľ je oprávnený uplatniť reklamáciu voči výške účtovanej ceny, alebo v prípade poskytnutia VTS v rozpore s podmienkami stanovenými v týchto Všeobecných podmienkach a v Zmluve.
12.2. Užívateľ má právo uplatniť si reklamáciu voči kvalite poskytovaných služieb.
12.3. Užívateľ má právo na  vrátenie pomernej časti ceny za čas neposkytovania verejnej služby zavineného poskytovateľom. Toto právo musí uplatniť u poskytovateľa najneskôr do troch mesiacov po obnovení poskytovania verejnej služby.
12.4. Poskytovateľ sa zaväzuje riešiť reklamáciu a oznámiť Účastníkovi písomne výsledok reklamácie do 30 dní od uplatnenia reklamácie, inak sa reklamácia považuje za uznanú.
12.5. V prípade, že reklamácia výšky účtovanej ceny alebo reklamácia poskytovaných služieb bude Poskytovateľom uznaná za opodstatnenú, bude táto skutočnosť zohľadnená a zúčtovaná vo fakturačnom období, v ktorom bola reklamácia uznaná, formou dobropisu.
12.6. Reklamácia vo veci prešetrenia faktúry nemá odkladný účinok na zaplatenie sumy za poskytnuté verejné služby. Ak suma presiahne trojnásobok priemerného rozsahu využívania verejnej služby za predchádzajúcich šesť mesiacov, je poskytovateľ povinný umožniť účastníkovi odklad zaplatenia časti sumy presahujúcej sumu za priemerný mesačný rozsah využívania verejnej služby počas predchádzajúcich šesť mesiacov, a to najneskôr do skončenia prešetrovania telekomunikačného zariadenia alebo umožniť účastníkovi zaplatenie časti sumy presahujúcej trojnásobok priemerného rozsahu využívania v najmenej troch mesačných splátkach. Ak je využívanie verejnej služby kratšie ako šesť mesiacov, ale dlhšie ako jeden mesiac, vypočíta sa priemerný rozsah využívania verejnej služby za celé obdobie využívania verejnej služby.

12.6.  Ak sa na základe reklamácie zistí vada na telekomunikačnom zariadení, ktorá sa mohla prejaviť v neprospech účastníka, ale rozsah poskytnutej verejnej služby ani cenu za jej poskytnutie nemožno preukázateľne zistiť, účastník zaplatí cenu zodpovedajúcu cene za priemerný mesačný rozsah využívania verejnej služby za predchádzajúcich šesť mesiacov. Ak je využívanie verejnej služby kratšie ako šesť mesiacov, ale dlhšie ako jeden mesiac, vypočíta sa priemerný rozsah využívania verejnej služby za celé obdobie využívania služby.

13. Ochrana súkromia a spracúvanie údajov

13.1.	Poskytovateľ v zmysle zmluvy podľa § 56 ZEK  zákona č.122/2013 Z.z o elektronických komunikáciách je oprávnený získavať a spracovávať údaje: 
•	právnická osoba - obchodné meno, adresa, miesto podnikania, IČO, DIČ, IČ DPH, kontaktné údaje
•	fyzická osoba - meno, priezvisko, akademický titul, adresa, kontaktné údaje

13.2.	11.2. Údaje účastníkov sa získavajú a uchovávajú na účel uzavretia, plnenia zmluvy, ukončenia zmluvy a poskytovania súčinnosti oprávneným orgánom podľa zákona o elektronických komunikáciách po dobu trvania zmluvy a po jej ukončení v prípadoch ustanovených týmto zákonom.

13.3 Pri nakladaní s osobnými údajmi a ďalšími údajmi, ktoré sú predmetom telekomunikačného tajomstva, poskytovateľ  postupuje v súlade so zákonom 122/2013 Z.z. o ochrane osobných údajov a s ustanoveniami zákona o elektronických komunikáciách v platnom znení.  

13.4 Osobné údaje budú uchované po dobu vyžadovanú právnymi predpismi.
13.5 Máte právo: - Na prístup k informáciám o tom, v akom rozsahu sú Vaše osobné údaje spracúvané
                            - Požadovať opravu osobných údajov ak zistíte , že nie su správne, alebo požadovať doplnenie neúplných údajov
                            - Získať svoje osobné údaje, ktoré ste podniku poskytli v bežne používanom elektronickom formáte a preniesť ich k inému subjektu, avšak iba     v prípade ak sú podnikom spracúvané automatizovanými prostriedkami 
                           - požadovať vymazanie Vašich osobných údajov, ak už nie sú potrebné na účely, na ktoré sa získali alebo spracúvali, ak sa osobné údaje spracúvali nezákonne alebo ak musia byť vymazané, aby sa splnila zákonná povinnosť 
                          - podať sťažnosť dozornému orgánu ak sa domnievate, že Vaše práva týkajúce sa osobných údajov boli porušené. 

14. Záverečné ustanovenia
14.1. Informácie poskytované v zmysle Nariadenia Európskeho parlamentu a Rady 2015/2120 (ďalej aj „Nariadenie“):
14.2. Ak nebolo zmluvnými stranami inak dohodnuté, zmluva nadobúda platnosť a účinnosť dňom jej podpisu oboma stranami.
14.3 Zmluvné strany prehlasujú, že s textom Všeobecných podmienok súhlasia, nepovažujú zmluvu za jednostranne nápadne nevýhodnú, uzatvorili ju slobodne, vážne, bez akéhokoľvek obmedzenia ich zmluvnej voľnosti a na dôkaz toho ju podpísali. Platnosť ustanovení v zmluve, ktoré upravujú tieto Všeobecné podmienky, zostáva nedotknutá.
14.4 Poskytovateľ je oprávnený tieto Všeobecné podmienky kedykoľvek jednostranne zmeniť, vrátane tarify cenníka, najmä v závislosti od zmien situácie na trhu poskytovania elektronických komunikačných služieb, legislatívnych zmien, zmeny miery inflácie, zvýšenia nákladov Poskytovateľa, rozširovania zmien a sortimentu poskytovaných služieb a úpravy podmienok ich poskytovania. Zmenu zmluvných podmienok je Poskytovateľ povinný najmenej 30 dní vopred zverejniť na svojej webovej stránke a podľa § 43 ods. 2 písm. c) písomne, elektronickou poštou, službou krátkych správ (SMS) alebo telefonicky oznámiť účastníkovi najmenej jeden mesiac vopred podstatnú zmenu zmluvných podmienok a zároveň ho informovať o jeho práve odstúpiť od zmluvy o poskytovaní verejných služieb bez sankcií, ak tieto zmeny neakceptuje; oznamovacia povinnosť je splnená aj oznámením účastníkovi, že došlo k podstatnej zmene zmluvných podmienok, a kde sa s týmito zmenami môže podrobne oboznámiť.
14.5. Tieto Všeobecné podmienky nadobúdajú platnosť dňa 1.02.2017

Vypracované v Banskej Bystrici dňa 20.9.2018 firmou Ivan Lörinčík – KIKLOP